./data/phi0474/phi012/phi0474.phi012.perseus-lat2.xml
M. Tullius Cicero
Labiene, diligentiae meae temporis angustiis obstitisti				meque ex comparato et constituto spatio defensionis in semihorae articulum coegisti,				parebitur et, quod iniquissimum est, accusatoris condicioni et, quod miserrimum,				inimici potestati  quamquam in hac praescriptione semihorae patroni mihi				partis reliquisti, consulis ademisti, propterea quod ad defendendum prope modum				satis erit hoc mihi temporis, ad conquerendum vero parum